साधन संपन्न समाज सेवा में सहयोग करें : अर्चना
भास्कर न्यूज | अम्बाला सिटी
सीनियरसिटीजनवेलफेयर एसोसिएशन ने सिटी के दयानंद पब्लिक स्कूल शास्त्री नगर में निशुल्क चिकित्सा और कानूनी परामर्श शिविर का आयोजन किया गया। इसकी अध्यक्षता मुख्य न्याय दंडाधिकारी अर्चना यादव ने की। यादव ने चिकित्सा शिविर आयोजित करने के लिए सीनियर सिटीजन वेलफेयर एसोसिएशन द्वारा किए गए प्रयासों की सराहना की और कहा कि प्रत्येक साधन-संपन्न व्यक्ति को समाज सेवा में सहयोग करना चाहिए। उन्होंने कहा कि सभी धर्मों ने मानवता की सेवा का संदेश दिया है और भारतीय संस्कृति में भी नर सेवा को नारायण सेवा का दर्जा हासिल है। कानूनी परामर्श शिविर के संबंध में बताया कि जिला विधिक सेवा प्राधिकरण द्वारा हर गांव तथा शहरी क्षेत्रों की बस्तियों में शिविर आयोजित करके लोगों को उनके कानूनी अधिकारों के प्रति जागरूक किया जा रहा है।
इस अवसर पर शिव कुमार मारकंडेय ने स्वागत भाषण में एसोसिएशन की गतिविधियों की जानकारी दी। इसके अमरनाथ धीमान, अनमोल विग, जेएस भाटिया, आरएन मित्तल सहित अन्य पदाधिकारियों ने भी प्रतिभागियों को संबोधित किया। डॉ. मोहित बंसल ने आंखों से संबंधित बीमारियों की जानकारी दी।
hin_Deva mai_Deva hin_Deva hin_Deva